Mandiorės ežeras
Mandiorės ežeras (isp. Laguna Mandioré, port. Lagoa Mandioré) – ežeras Pantanalio pelkynuose, Bolivijos ir Brazilijos pasienyje. Įeina į Santa Kruso departamentą (Chermano Bušo provincija) ir Pietų Mato Groso valstiją. Ilgis 22 km, plotis 14 km. Pasižymi balto smėlio paplūdimiais. Yra 3 salos. Mandiorės kanalu jungiasi su Paragvajaus upe. Bolivijos dalis įeina į San Matijaso gamtos teritoriją. Pietiniame krante yra Puerto Mandiorės kaimas (Bolivija).